— Калі мы прыходзілі да ветэранаў, бачылі фотаздымкі і дакументы ваенных гадоў, разумелі, што іх неабходна перавесці ў лічбавы фармат, каб захаваць гістарычныя факты пра вайну. Потым студэнты пачалі запісваць успаміны ветэранаў на відэа. Матэрыялаў станавілася ўсё больш, мы бачылі, што здольны ствараць сапраўдныя відэафільмы. Так, першы фільм пра ветэранаў, якія працавалі ў нашым універсітэце, мы зрабілі да 65-годдзя Перамогі.